A.O. Αμπελοκήπων Λάρισας

Ο Αθλητικός Όμιλος Αμπελοκήπων Λάρισας είναι ποδοσφαιρικός σύλλογος με έδρα τη Λάρισα και εδρεύει στην ομώνυμη συνοικία. Ανήκει στη δύναμη της Ένωση Ποδοσφαιρικών Σωματείων Λάρισας με αριθμό μητρώου Ε.Π.Ο. 1583. Τα χρώματα του συλλόγου είναι το κοκκινο και το λευκό, ενώ πρόεδρος είναι ο Βαγγέλης Μόρας,  πρωην ποδοσφαιριστής της εθνικής Ελλάδας . Τον Ιανουάριο του 2020 ο σύλλογος γιόρτασε 50 χρόνια συνεχούς παρουσίας στο ελληνικό ποδόσφαιρο.

Ιστορία 
Ο σύλλογος ιδρύθηκε το 1970  στην περιοχή Αμπελόκηποι (πρώην Ταμπάκικα) της Λάρισας, στις όχθες του ποταμού Πηνειού που διασχίζει την πόλη. Ξεκινησε απο τη χαμηλότερη κατηγορία της ΕΠΣΛάρισας  και συχνά τα πρωτα χρόνια αποκαλούνταν Ταμπακιάκος, δεδομένου το οτι Ταμπακικα ήταν το αρχικό όνομα της συνοικιας. Ο A.O. Αμπελοκήπων γνώρισε μεγάλη επιτυχία τη δεκαετία του 1990 όταν και αγωνιστηκε στην Δ΄ Εθνική ποδοσφαίρου ανδρών υπό την καθοδήγηση του πρώην ποδοσφαιριστή της ΑΕΛ, Νίκου Βλαχούλη. Εκεινη την εποχη οι Αμπελόκηποι αντιμετώπισαν έμπειρες ομάδες όπως η Κοζάνη, η Καστοριά, ο Ηρακλής Πτολεμαΐδος,ο Ηρακλής Λάρισα, ο Φαλιανάκος, ο Τοξότης Λάρισας και ο Αχιλλέας Φάρσαλα . Ύστερα από  υποβιβασμό τους το 1994, οι Αμπελόκηποι δεν κατάφεραν να επανέλθουν σε εθνική κατηγορία, αλλά υπήρξαν κυρίαρχη δύναμη στα πρωταθλήματα της Λάρισας , ειδικά στα μέσα της δεκαετίας του 1990 .Το ροστερ της πρωταθλητριας ομαδας της της Α' ΕΠΣΛ τη σεζον 1990-91 με προπονητη τον Γιώργο Κουτσιμπάνη αποτελούσαν οι εξης ποδοσφαιριστες: Ευσταθίου, Μπατρακούλης, Αλεξούλης, Τσιώτας, M.Αλεξούδης, Βαμβακίδης, Ι.Κολοβός, Θ.Σαλογιάννης, Γ.Κολοβός, Ζαμπούνης, Ευαγγέλου, Δ.Σίμος, Βλαχόπουλος.

Συνεργασία με τον Άγιαξ 
Στις 25 Αυγούστου 2011, ο πρόεδρος των Αμπελοκήπων Ανδρέας Μπαλανίκας υπέγραψε μια πενταετή συμφωνία με τον Άγιαξ στη Λάρισα για μελλοντική συνεργασία και ανάπτυξη των νέων ταλέντων του συλλόγου.  Ο πρώην παίκτης των Αμπελοκήπων, Βαγγέλης Μόρας, ενήργησε ως εκπρόσωπος του συλλόγου στη συνέντευξη Τύπου που πραγματοποιήθηκε στη Λάρισα με τον Γιώργο Μακρή, διευθυντή της Ακαδημίας του Άγιαξ στην Ελλάδα, σφραγίζοντας μια συμφωνία που θα επικεντρωνόταν στην ανάπτυξη των νέων παικτών του συλλόγου, ηλικίας 9–15.

Έδρα 
Ο σύλλογος από την ίδρυσή του αγωνίζεται στο Δημοτικό Γήπεδο Αμπελοκήπων  που βρίσκεται δίπλα στον ποταμό Πηνειό. Στην συνοικία των Αμπελοκήπων στεγάζεται και το Εθνικό Στάδιο Αλκαζάρ. Το γήπεδο με χωρητικότητα 400 θεατών και έχει φιλοξενήσει αγώνες Δ΄ Εθνικής από το 1991 έως το 1994, ενω τα τελευταία χρονια προστέθηκε και σκέπαστρο κοκκινου χρωματος πάνω απο την κεντρικη εξέδρα. Θεωρείται ένα από τους πιο ιστορικά και εμβληματικά συνοικιακά γηπεδα της Λάρισας.Μια απο τις πιο αξιοσημείωτες στιγμές στην ιστορία του γηπεδου καταγράφηκε στις 24 Σεπτεμβρίου του 1996 οταν και σημειώθηκε το ρεκόρ του νεότερου παίκτη που σκοραρε ποτέ χατ-τρικ απο τον Ντίνο Ποντίκα σε ηλικία 14 ετων και 198 ημερών,  στην αναμέτρηση ΑO Αμπελοκήπων - Χαραυγης 4-3.   Η ομάδα του ΑOA στον συγκεκριμένο αγωνα της περιόδου 1996-97 αποτελούνταν από τους Δάλλα, Ευριπίδη Βακουφτσή (τερματοφύλακες), Θανάση Σαλογιάννη, Μπάμπη Ντόσα (αρχηγός), Θοδωρή Εμμανουήλ, Βασίλη Ζαρκαδούλα , Κλεανθη Ταυλαρίδη, Καραγιάννη, Μιλτο Ταυλαρίδη, Γιωργο Κολοβό, Παπαγεωργίου, αλλά και τους νεοτερους Βαγγέλη Μόρα, Κωστα Παπαρίζο, Τσιουμπέκα, Σούρρα, Σωτάκη. Προπονητής της ομαδας ήταν ο Αντώνης Ζαρκαδούλας  έχοντας στο πλευρό του ως στενό συνεργάτη τον Νίκο Κεχαγιά.

Τίτλοι και διακρίσεις 

 Πρωτάθλημα Ε.Π.Σ. Λάρισας (1): 1990-91

Διαχρονική πορεία στη Δ' Εθνική

Ποδοσφαιριστές του ΑΟA σε εθνικές κατηγορίες 
Ο Βαγγέλης Μόρας είναι αναμφίβολα ο μεγαλύτερος ποδοσφαιριστής της ιστορίας των Αμπελόκηπων Λάρισας καθώς κατάφερε να γνωρίσει μεγάλες επιτυχίες στο ελληνικό πρωτάθλημα, στη Σέριε Α όπου αγωνίστηκε για σχεδόν 10 χρόνια και στην Εθνική Ελλάδας ποδοσφαίρου .  Ο Κώστας Παπαρίζος, πρώην προπονητής της ομάδας, είναι ένας ακόμη ποδοσφαιριστής που ξεκίνησε την καριέρα του από τους Αμπελόκηπους Λάρισας και παρέμεινε μέχρι τα 18 του χρόνια, οπότε και πήρε μεταγραφή στην ΑΕΛ το 1999, ενώ ο Γιώργος Ντάνας ηταν ο πρώτος που ειχε φορέσει τη φανέλα των βυσσινί τη δεκαετια του '80. Επίσης από τους Αμπελόκηπους είχε ξεκινήσει και ο πρώην παίκτης του ΠΑΣ Γιάννινα, Χρήστος Κατσίφας, αλλά και ο Σάκης Κανέλιας που αγωνίστηκε στον Απόλλωνα Λάρισας. Το μεγαλυτερο λαθος της διοίκησης του συλλόγου ήταν η μη υπογραφή του Βασίλη Καραπιάλη το 1979. Παρά το γεγονός ότι μεγάλωσε στη γειτονιά των Αμπελοκήπων και προκάλεσε το έντονο ενδιαφέρον των ''ερυθρόλευκων'', τελικά υπεγραψε σε έναν άλλο τοπικό σύλλογο, τον Τοξότη Λάρισας σε ηλικία 14 ετών Στις αρχες της δεκαετίας του '90 υπεγραψαν για τον ΑΟΑ σημαντικά ονόματα του λαρισινου ποδοσφαίρου όπως ο επιθετικός Γιώργος Κολοβός που αναδείχθηκε πρωταθλητής Ελλάδος με την ΑΕΛ το 1988 και ο αμυντικός Μπάμπης Ντόσας, κυπελλουχος το 1985. Στην πιο πρόσφατη ιστορία του (μετά το 2000) έχουν αγωνιστεί στην ομάδα εξίσου γνωστοί ποδοσφαιριστές όπως o Τάσος Μπεριτζάς,  και ο επιθετικός Γιωργος Λιάπης που υπεγραψε το 2003 απο την ΑΕΛ.

Διακεκριμένοι παίκτες 
  Βαγγέλης Μόρας
  Κώστας Παπαρίζος
  Μπάμπης Ντόσας
  Γιώργος Κολοβός
  Γιώργος Λιάπης
  Μάκης Αλεξούδης

Διακεκριμένοι προπονητές 

  Νίκος Βλαχούλης  
  Γιάννης Αλεξούλης
  Τάσος Μπεριτζάς 
  Φεραίος Γιαννακός

Υποστηρικτές​
Η βάση των φιλάθλων του συλλογου βρίσκεται κυριως στη συνοικία των Αμπελοκήπων αλλά και τη γειτονική του Παπασταύρου, ενω ειναι η τριτη λαρισινη ομαδα σε ακολούθους στα μέσα κοινωνικής δικτύωσης μετα την ΑΕΛ και τον Απόλλωνα Λάρισας.

Παραπομπές

Εξωτερικοί σύνδεσμοι 

Ιδρύσεις ποδοσφαιρικών ομάδων το 1970
Αθλητικοί σύλλογοι Λάρισας
Ιδρύσεις αθλητικών συλλόγων το 1970
Ποδοσφαιρικές ομάδες Ελλάδας